కాల్కా మెయిల్

కాల్కా మెయిల్ భారతీయ రైల్వేలు నిర్వహిస్తున్న పురాతన రైలు సర్వీసుల్లో ఒకటి.ఇది పశ్చిమ బెంగాల్ రాజధాని కోల్‌కాతా సమీపంలో గల హౌరా నుండి బయలుదేరి హర్యానా రాష్టంలో గల కాల్కా వరకు ప్రయాణిస్తుంది.

చరిత్ర
కాల్కా మెయిల్ ను ఈస్ట్ ఇండియా రైలే కంపెనీ 1866 లో హౌరా నుండి పాత ఢిల్లీ వరకు ఈస్ట్ ఇండియా రైలే మెయిల్ పేరుతో ప్రారంభించింది.1891 లో దీనిని కల్కా వరకు పొడిగించడమైనది.నాడు కాల్కా మెయిల్ యొక్క ప్రధాన ఉద్దేశం భారత ప్రధాన రాజధాని అయిన కోల్‌కాతా నుండి భారత వేసవి రాజధాని అయిన సిమ్లాకు అనుసంధానం చేయడం.కోల్‌కాతా నుండి సిమ్లా వరకు ప్రభుత్వ యంత్రాంగాన్ని, తరలించడానికి కాల్కా మెయిల్ ను ఉపయోగించేవారు.ప్రభుత్వ యంత్రాంగాన్ని తరలించడానికి వీలుగా కోల్‌కాతా లోను సిమ్లా లోను ప్రత్యేక ఏర్పాట్లు ఉండేవి. 
కాల్కా మెయిల్ ను ప్రస్తుతం తూర్పు రైల్వే మండలం నిర్వహిస్తున్నది.

ప్రయాణ సమయం
కాల్కా మెయిల్ మొదటిరోజు రాత్రి 07గంటల 40నిమిషాలకు హౌరా జంక్షన్ రైల్వే స్టేషను 12311 నెంబరుతో బయలుదేరి మూడవ రోజు ఉదయం 04గంటల 30నిమిషాలకు కాల్కా చేరుతుంది.తిరుగుప్రయాణంలో కాల్కాలో 12312 నెంబరుతో రాత్రి 11గంటల 55నిమిషాలకు బయలుదేరి రెండు రోజుల ప్రయాణం తరువాత ముడవ రోజు ఉదయం 07గంటల 55 నిమిషాలకు హౌరా జంక్షన్ రైల్వే స్టేషనును చేరును.హౌరా జంక్షన్ రైల్వే స్టేషను నుండి కాల్కాను చేరుటకు 32గంటల 50నిమిషాలు ప్రయాణసమయం, కాల్కా నుండి హౌరా చేరుటకు 32 గంటల సమయం తీసుకుంటున్నది.

ప్రయాణ మార్గం
కాల్కా మెయిల్ హౌరా జంక్షన్ రైల్వే స్టేషను నుండి బయలుదేరి ధన్‌బాద్, గయ, అలహాబాద్, కాన్పూర్, అలీగడ్, ఘజియాబాద్, పాత ఢిల్లీ, అంబాలా, చండీగఢ్ ల మీదుగా కాల్కా చేరుతుంది.

సమయ సారిణి

భోగీల అమరిక
కాల్కా మెయిల్ లో 11 స్లీపర్స్, 7 ఎ.సి కోచ్‌లు (1AC, 2AC, 3AC), 1 పాంట్రీ కార్, 3 జనరల్ సిటింగ్, 2 ఎస్.ఎల్.ఆర్ బోగీలు ఉంటాయి.

సంఘటనలు
జులై 10 2011 న కాన్పూర్, ఫతెహ్ పుర్ రైల్వే స్టేషన్ ల మద్య కాల్కా మెయిల్ పట్టాలు తప్పడంతో సమారు 69మంది మృతి చెందగా,200మందికి పైగా ప్రయాణికులు గాయాలపాలైయ్యారు.దీనికి కారణం లోకోమోటివ్ యొక్క నిర్వహణ సరిగ్గా లేకపోవడమని దర్యాప్తూలో తేలింది.

మూలాలు

బయటి లింకులు

కోల్‌కాతా

భారతీయ రైల్వేలు ప్రయాణీకుల రైళ్లు
భారతీయ ఎక్స్‌ప్రెస్ రైళ్ళు
తూర్పు రైల్వే సూపర్‌ఫాస్ట్ ఎక్స్‌ప్రెస్ రైళ్ళు
తూర్పు రైల్వే ఎక్స్‌ప్రెస్ రైళ్ళు
పశ్చిమ బెంగాల్ రైలు రవాణా
జార్ఖండ్ రైలు రవాణా
బీహార్ రైలు రవాణా
ఉత్తర ప్రదేశ్ రైలు రవాణా
ఢిల్లీ రైలు రవాణా
హర్యానా రైలు రవాణా
పంజాబ్ రైలు రవాణా